[แพร่] 3 วันก่อน ไปเที่ยวจังหวัดแพร่ ไปบ้านตาตั้งใจว่าจะหาร้านกาแฟ สัก 2 ร้านใกล้บ้านตา ก็ดูจากแผนที่ในวงใน สรุปตามมติของคนขับรถประจำตัว ได้ 2 ร้านในร้านที่ใกล้ตัวที่สุด ร้านนี้ก็เป็นเป้าหมายแรกที่มา

ขับรถมาทางถนนคำลือ เพราะแผนที่ให้มาทางนี้ ร้านนี้อยู่มุมถนนคำลือ เยื้องพิพิธภัณฑ์บ้านวงศ์บุรี เป็นอาคารพาณิชย์ ไม่แน่ใจว่ากี่ชั้น (ลืมเงยหน้าดู) แต่ในส่วนของร้าน แต่งสวยน่านั่ง สะอาดสอ้าน เมื่อไปถึงร้านเจอน้องบาริสต้า 1 คน  ก็ได้ทักทายน้องเล็กน้อย ก็ออกตัวว่า พี่ตามหาร้านน้องจากวงในเลยนะนี่ คุยไปคุยมาปรากฏว่าน้องบาร์ริสต้าแนวๆ (คือทรงผมน้องเท่มาก^^)
ผู้นี้คือ น้องรหัสของน้องอีฟ สุดสวยบาร์ริสต้า ร้านบัวหลวง สตูดิโอ สันทราย เชียงใหม่ 
และก็พอดีพี่ต้องรีบกลับ. เสียใจเหมือนกันมีเวลาน้อยจริงๆแล้วน้อง บาริสต้าแนวคนนี้แนะนำร้านหลายๆ อย่าง ก็เลยได้ขอสรุปว่าให้น้องทำเมนูอะไรก็ได้ 1 เมนู สรุปว่า เป็น ลาเต้เย็น ในราคาแก้วละ 45.- บาท 

ลาเต้เย็นแก้วนี้ ใช้เวลาในการรอดริปประมาณ 10 นาที ช่วงเวลาที่รอกาแฟผ่านกระดาษกรองตามแรงโน้มถ่วงโลกลงแก้วใสๆที่รองรับ ก็ถ่ายรูปบรรยากาศร้าน และกรรมวิธีการดริป ไปด้วย รอหน่อยแต่เมื่อได้จิบถือว่าคุ้มกับการรอนะ กาแฟหอมละมุน มีกลิ่นเหมือนผลไม้ เปลือกไม้ บางอย่าง และรสก็ไม่หวานมาก อยากรู้แหล่งกาแฟจริงๆ ต้องเอาหลอดคนให้นมที่อยู่ชั้นล่าง ผสมกับกาแฟที่อยู่ส่วนบน หอมอร่อยดีมากค่ะ เป็นแก้วที่มีเสน่ห์และอร่อยค่ะ

มาเยือนร้านนี้ไม่เสียแรงที่ตั้งใจมา ร้านมีเสน่ห์มากๆ ที่สำคัญบาริสต้าแนวมากๆ อัธยาศัยดี มีมิตรภาพ แม้ช่วงเวลาสั้นๆ แต่ประทับใจ เลยปักดาวไว้ที่ 5/5 ค่ะ

ปล. เป็นความคิดเห็นส่วนตัว (ณ โมเม้นนั้น)^^